شہناز وزیر علی

شہناز وزیر علی (اردو: شہناز وزیر علی، کنوں) ہِک پاکستانی سیاست دان زنانی ہِن جیڑھی 2008 توں 2013 تئیں پاکستان دی قومی اسمبلی دی رکن دی حیثیت نال خدمات انجام ݙین٘دی رہی ہَن۔ انّھاں دی سیاسی وابستگی پاکستان پیپلز پارٹی نال ہِے۔

 سیاسی حیاتی 
انّھاں 2008 دے پاکستانی عام انتخابات وِچ پنجاب توں زنانیاں کِیتے مخصوص نشست تے پاکستان پیپلز پارٹی دی اُمیدوار دی حیثیت نال پاکستان دی قومی اسمبلی وِچ منتخب تھئیاں ہَن۔ 

انّھاں کوں وزیر اعظم یوسف رضا گیلانی دی وفاقی کابینہ وِچ شامل کِیتا ڳیا اَتے شہناز وزیر علی کوں سماجی شعبے وِچ وزیر اعظم دا مشیر بݨا ݙِتا ڳیا۔ سابق وزیر اعظم یوسف رضا گیلانی دے نااہل تھیوݨ دے بعد راجہ پرویز اشرف وزیر اعظم بݨ ڳئے، اَتے شہناز وزیر علی انّھاں دے نال وی کم کریندی رہئیاں ہَن۔

2012 وِچ انّھاں کوں وزیر مملکت دے عہدے دے نال نال وزیر اعظم راجہ پرویز اشرف دی خاص معاون دے طور تے مقرر کِیتا ڳیا۔ گورنر سندھ محمد زبیر نے شہید ذو الفقار علی بھٹو انسٹی ٹیوٹ آف سائنس اینڈ ٹیکنالوجی دی صدر شہناز وزیر علی کوں انسٹیٹیوٹ آف بزنس ایڈمنسٹریشن (IBA) دے بورڈ آف گورنرز وِچ "ممتاز ماہر تعلیم" دی کیٹگری وِچ رکن دے طور تے مقرر کِیتا ہِے۔ انّھاں دی تقرری ترئے سال کِیتے تھئی ہِے۔

 حوالے 

ونکی:ویکی ڈیٹا نال مطابقت رکّھݨ آلی مختصر تفصیل
ونکی:اکویہویں صدی دیاں پاکستانی سیاست دان زنانیاں
ونکی:قومی اسمبلی پاکستان دیاں زنانیاں ارکان
ونکی:پاکستان پیپلز پارٹی دے سیاست دان
ونکی:جِین٘دے شخصیّتاں
ونکی:اکویہویں صدی دیاں سیاست دان زنانیاں